Week die rosyntjies in die 150ml rum. Klits die Vanieljegeur Velvet tot mooi pofferig en meng dan die geweekte vrugte asook die rum goed deur die opgeklitste poeding. Skep in 'n vriesbare houer en plaas in jou vrieskas.
Vryf die vleis met die speserye en verhit 'n goeie braaipan. Gooi die geurolie in die pan en plaas die vleis versigtig bo-op. Braai die vleis eers goed bruin aan die een kant voordat jy dit omdraai. Plaas in 'n oondbak en laat rus in 'n louwarm oond onder foelie.
Verhit die asyn, sout en suiker saam tot kookpunt en sit die groente by. Skakel af die hitte en verwyder van die plaat. Laat die groentelinte daarin afkoel.
Maak die kerriesous in die pan waarin jy die vleis gebraai het deur al die bestanddele behalwe die room te verhit en die room deur te roer net as die mengsel goed warm is. Skakel dan af en maak net net warm voor jy opdien.
Meng die koffie en speserye goed saam en laat die tjops daarin lê vir 'n uur of meer. Wanneer jy gereed is vir braai, haal die tjops uit die marinade en braai net vinnig bruin en redelik ferm maar nie uitgedroog nie. Hou die marinade. Meng die suiker of heuning daarmee en verf die vleis daarmee vir die laaste paar minute onder die rooster of oor die kole.
Meng al die bestanddele, behalwe die botter in 'n braaipan en laat vinnig indamp. Verwyder van die hitte wanneer jou vloeistof effens stroperig begin lyk. Verwyder van die hitte en roer die botter deur.
Vorm askoeke deur 4 bolletjies deeg af te knyp en 'n redelik dun ronde skyf te vorm met elkeen. Skep 'n lepeltjie Compote bo-op die 4 skywe en sit die blokkies kaas by. Vorm vir elk 'n dekseltjie op dieselfde manier en knyp die kante goed toe. Verf met olyfolie aan die buitekant as jy dit in 'n knyprooster gaan doen, andersins, sprinkel die askoeke goed met droë koekmeel. Sit in 'n toeknyprooster of direk in matige kole en braai goed bruin en totdat jy hoor hulle klink hol as jy aan hulle tik.
Meng al die bestanddele vir die appelslaai redelik vinnig nadat jy die appel gesny het sodat die asyn die verbruiningsfase van die appel kan keer.
Bedien alles mooi saam gerangskik op borde. Gebruik van die oorblywende Compote as sous oor die vleis!
Kook die lensies sonder sout in die wyn en water gemeng saam met die roosmaryntakkie totdat hulle sag maar nog 'n stewige 'byt' het. Sit dan die sout by en roer 'n klein bietjie knoffelgeur olyfolie in. Hou warm.
Plaas die vetstertjies in 'n swaarboompan saam met die melk en sout hulle goed. Kook dit af totdat die melk weggekook is en die vet begin uitbraai. Braai hulle dan verder tot bros en bruin in 'n matige warm oond.
Braai vinnig jou groente bruin maar nog ferm in die pansappe. Hou eenkant warm. Gebruik dieselfde pan en kook die Pinotage-sous met al die bestanddele, behalwe die botter tot ongeveer met die helfte gereduseer. Giet af deur 'n siffie om van die bessies en naeltjies ontslae te raak. Roer dan die koue botterblokkies deur.
Bedien in 'n mooi bakkie met die vlerkies bo-op, saam met 'n vurkie en 'n klam servet vir elke gas of 'n vingerwasbakkie.
Olie jou Murgbene, strooi sout en peper oor, 15 minute voor jy hulle gaan braai. Braai Murgbene gaar in 'n matig tot warm Steakpan.
Maak die groensous (Salsa verde) deur al die bestanddele fyn te kap, meng liggies en giet 'n bietjie olyfolie oor. Indien dit nie sout genoeg smaak vanweë die soutgehalte in die kappertjies en ansjovis nie, sit sout en peper na smaak by.
Braai die Steaks weer in die warm pan, tot die gaarheid wat jou gaste verkies. Warm die Murgbene ook op. Bedien nou vir elk 'n Steak met van die olyfsalsa op, 'n murgbeen en heerlike sampioen-aartappels.
Plaas 'n lemoenskyf bo-op elke stuk gesnyde gerookte varknek en ryg 'n stokkie só deur dat dit mooi saam vasgeheg is aan die stokkie. Smeer albei kante met die gegeurde olyfolie of gewone olyfolie.
Braai in 'n riffelpan eers op die vleiskant vir so 5 minute en draai dan op die lemoenkant sodat die lemoen mooi braaistrepies wys. Koel af en hou eenkant tot bediening.
Plaas saam met 'n klein bietjie water en olyfolie op die kant waar jou spekstukkies bymekaarkom. Bedek met foelie en oondbraai vir 20 minute teen 180 grade Celcius, verwyder foelie en braai verder bruin onder die rooster. Koel af voor jy dit in skywe sny.
Kook die Kalkoen sag in 'n drukkoker. Verwyder uit die kookvloeistof. Koel af en verwyder alle bene en veerpenne. Trek die vleis baie fyn en meng met 'n hele houer eendvet. Plaas in 'n mooi potjie en verkoel in die yskas sodat jy 'n lekker smeerbare patee het. Bedien saam met jou geroosterde broodskyfies en vars druiwekorrels.
Neem genoeg pap in jou handpalm om ongeveer gholfballetjie grootte bolletjies te kan vorm. Rol dit toe rondom 'n halwe dadel. Geur die broodkrummels met die kruiesout. Doop elke bolletjie in geklitste eier en rol in broodkrummels. Braai in warm olie net goudbruin. Steek 'n mooi houtstokkie of vurkie met 'n kaasblokkie in elke poffertjie.
Druk die vleis uit die Worsies en raak ontslae van die velletjies (maak dit vir jou troeteldiere gaar). Druk 'n klein bietjie vleis in jou handpalm, druk dan 'n kersie of 'n Pruimedant in die holte van die vleis en bedek dit met nog 'n stukkie van die worsvleis. Rol dit goed in 'n bolletjie, ongeveer gholfbalgrootte. Rol die bolletjie in Broodkrummels en rangskik in 'n oondpan.
Giet 'n bietjie Jalapeño-olie oor en bak die frikkadelletjies mooi bruin en gaar vir ongeveer 25 minute in 'n warm (200 grade Celcius) oond.
By bediening, trek 5 ml Sriracha-sous in die plastiekpipet op en druk dit versigtig in 'n frikkadelletjie soos 'n sosatiestokkie. Meng die bestanddele vir die Guacamole en bedien die frikkadelletjies bo-op dit in 'n mooi opdienbakkie.
Braai die aartappelwiggies in die botter, suurlemoensap en rooipeper tot goudbruin en bros. Bedien in bakkies saam met die frikkadelletjies met 'n mooi houtvurkie daarby.
Gooi 'n klein bietjie van die suurlemoenstroop in 'n piering en ook 'n klompie strooisuiker in 'n ander piering. Doop elke glas se rand in die stroop. Drup goed af en wag so 30 sekondes voordat jy dit in die suiker druk. Laat staan die glase totdat jy dit nodig het. Sny lang dunnerige spirale van jou suurlemoene vir later se gebruik en laat dit in 'n glas koue water staan. Versier jou sambreeltjiestokkie met 'n kersie aan die punt en laat dit eenkant wag. Net voor bediening, vul elke glas heeltemal met ysblokkies. Dit moenie gebreekte ys wees nie. Begin deur eerste die brandewyn oor die ys te giet, dan die suurlemoen- of lemmetjiestroop, en vul dan elke glas met Gemmerlimonade. Garneer met die suurlemoenskilspiraal en die sambreeltjie.
Bak by 180 grade net 15 tot 20 minute, dit moet nog lekker sag wees wanneer jy hulle uit die oond haal. Dit is baie soos 'n sjokoladebruintjie.
Klits die eierwit saam met die knippie sout, skuimerig maar nog nie styf nie. (hou die geel vir jou ganache eenkant). Voeg die strooisuiker in vier dele by en klits elke keer net nog 'n bietjie totdat jy 'n mooi blink en gladde stywe meringue-mengsel het. Sit dit in 'n spuitsak sonder 'n tuitjie en maak op 'n bakplaat wat met bakpapier gevoer is, 6 ronde, plat skuimpies en 6 stammetjies deur jou hand net effens opwaarts te trek soos wat jy spuit. Bak by 150 grade Celcius vir 35 minute en skakel die oond af sodat hulle in die oond afkoel en uitdroog. Plak aanmekaar met 'n klein smeerseltjie gesmelte sjokolade wat jy vir die ganache gaan gebruik.
Smelt donkersjokolade oor warm water in 'n glasbak en gebruik eers bietjie om jou skuimpies aanmekaar te plak. Skep 'n bietjie sjokolade in 'n sterk plastieksakkie soos 'n ziplock sakkie en knip 'n punt een kant oop. Teken boompies op bakpapier en versier met Soutpêrels of selfs mooi koekversier balletjies.
Meng nou die res van die gesmelte sjokolade en die eiergeel saam met die 50 ml room en roer glad tot 'n ganache.
Smelt suiker baie stadig in 'n pan en doop kersies in die sagte loperige karamel. Drup goed af en laat hard word op 'n gesmeerde bord. Versier met goue poeierkleursel.
Trek die tee en verdeel in 4 bekertjies. Sit die Kirsch daarby en laat elke gas oor sy koekie giet soos hulle daarvan hou of nie.
Meng al die bestanddele met 'n stokmenger goed saam. Kook oor hoë hitte totdat dit met ongeveer 'n kwart ingedamp het, met ander woorde, daar is 'n driekwart oor. Koel dit heeltemal af en plaas in die vrieskas in 'n vriesbare houer soos 'n ou roomysbak. Oor die volgende 8 ure moet jy dit elke 4 ure met jou stokmenger opbreek en fyn maak en weer vries.
Skil die pere af en meng al die bestanddele vir die posjeervloeistof. Kook die pere vir 15 minute en verwyder hulle uit die vloeistof. Kook die vloeistof verder af tot stroop. Wanneer die pere heeltemal afgekoel is (wenk: jy kan hul selfs yskaskoud laat word), verhit die oond tot 180 grade Celcius. Sny die skilferdeeg in 8 mm repies en draai elke peer in sirkels daarmee van onder na bo. Vorm 'n blaar vir elk met van die oorblywende deeg. Klits die eier met 'n vurk. Verf elkeen met eier en plak die blaartjie bo-aan vas, verf dit ook met eier. Sprinkel goed met die Witsuiker en plaas op 'n gesmeerde bakplaat. Bak vir 15 tot 20 minute totdat die deeg gaar en goudbruin is.
Skil die aartappels en kook heel tot goed sag. Dreineer en maak hulle baie droog. Verpulp terwyl hulle nog goed warm is met 'n voedselverwerker of stokmenger. Anders kan jy dit fyn druk en deur 'n sif vryf. Dis egter beter met 'n verwerker want dit verkry die taai 'gommerige' tekstuur. Sprinkel 'n bietjie mielieblom op 'n skoon, droë werksoppervlak en keer die aartappelmoes daarop uit. Sprinkel nou die geweegde mielieblom oor die aartappelmoes en knie tot 'n lekker werkbare deeg. Jy kan 'n bietjie meer mielieblom bysit as dit lyk of dit nodig is. Rol bolletjies so groot soos okkerneute en plaas in die yskas vir ten minste 20 tot 30 minute. Kook die Gnocchi in sagkokende gesoute water totdat hulle boontoe kom vir ongeveer 6 minute. Maak intussen die sous deur die sampioene in botter te braai saam met die gekapte salieblare, sout en peper na smaak en die Neutmuskaat. Voeg 'n klein bietjie van die water waarin die Gnocchi gekook is by en roer die room deur. Rooster die tamaties met genoeg sout en peper na smaak met van die Willow Creek Truffelgeur olyfolie totdat hulle oopbars.
Vryf die volstruisfilet goed met die Jalapeño-olie, speserye en vanieljesaadjies. Braai liggaar en goed verbruin in 'n warm pan en laat rus die vleis. Verpulp die kaas, room en asyn saam tot 'n lekker dik slaaisous en giet bo-oor die Kropslaai. Indien die sous baie dik is, kan jy dit effens met koue water verdun. Dit gaan van jou roomgehalte afhang, maar jy wil 'n lekker dik, loperige sous hê. Sny die vleis in flentertjies en rangskik rondom die slaai saam met die vrugte. Bedien saam met 'n heerlike effens verkoelde Pinotage.
Kook die Pinotage saam met die roosmaryn, sout en suiker af tot stroperig. Meng dit met die botter tot goed gemeng en donkerpienk. Draai dit in foelie of kleefplastiek in 'n worsievorm en plaas in die yskas.
Meng die sampioenpoeier, truffelgeur-olie en sagte botter tot glad en maak soos met die rooiwynbotter 'n worsie en plaas in yskas.
Doop elke hoenderfilet eers in meel waarin jy die sout en peper gemeng het. Doop dan in die geklitste eier en doop dan in die krummels tot dit goed bedek is. Verhit botter en olyfolie in 'n pan tot matig warm en braai die schnitzels stadig bruin en gaar. Plaas vir 'n klein rukkie in 'n matige oond terwyl jy jou opskepborde regkry en jou botters uit die plastiek loswikkel om in wiggies te sny om op elke schnitzel te plaas.
Smeer doe vleis goed met die olyfolie. Verhit 'n goeie swaarboompan tot baie warm. Plaas die vleis versigtig in die pan en moenie omdraai totdat dit vanself loskom nie. Sit die botter by. Geur met sout en peper. Braai net alkante mooi bruin en plaas in 'n lou oond om te rus.
Verhit die asyn en suiker tot kookpunt en reduseer tot 'n ligte stroop. Verwyder van die hitte en roer die kruisement en kersies deur.
Braai die beetskywe in die botter en geurolie met 'n klein bietjie sout totdat hulle mooi gekarameliseer en sag, maar steeds ferm is.
Bedien die vleis bo-op die beetskywe met die sous apart vir elke gas in 'n mooi houertjie om self na smaak by te sit.
Gebruik die beesstertbrediesous en sit bietjie room by as jy wil. Braai die botter saggies tot goudbruin en snipper die salieblare daarin. Bedien saam met die beesstertbrediesous bo oor die ravioli en rasper laastens ‘n bietjie kaas oor.